23/09/2013 | Administración LocalMunicipal
A Baña
Aprobación da Ordenanza fiscal que regula o servizo de comedor a domicilio do concello da Baña

Aprobación definitiva da Ordenanza fiscal que regula o servizo de comedor a domicilio do concello da Baña O Pleno da Corporación, con data 31 de xullo de 2013, aprobou provisionalmente a Ordenanza fiscal que regula o servizo de comedor a domicilio no concello da Baña. Dado que non se presentaron reclamacións durante o período de exposición pública, de acordo co artigo 173.3 e 173.4 do RDL 2/2004, do 5 de marzo, polo que se aproba o Texto refundido da Lei reguladora das facendas locais, elévase o acordo a definitivo e publícase o seu texto íntegro para os efectos da súa entrada en vigor: “ORDENANZA FISCAL REGULADORA DA TAXA POLA PRESTACIÓN DO SERVIZO DE COMEDOR A DOMICILIO DO CONCELLO DA BAÑA Artigo 1.–Obxecto. Este concello establece a taxa polo servizo de comedor a domicilio especificado nas tarifas comprendidas no artigo 4.º que se rexerá pola presente ordenanza fiscal, de conformidade co recollido no artigo 20 do RDL 2/2004, do 5 de marzo; na Lei 5/1997, do 22 de xullo, da Administración local de Galicia; e no Decreto 99/2012, do 16 de marzo, polo que se regulan os servizos sociais comunitarios e o seu financiamento. Artigo 2.–Persoas obrigadas ao pagamento. Están obrigadas a pagar a taxa regulada nesta ordenanza as persoas físicas beneficiarias do servizo de comedor a domicilio que presta este concello, nos termos e nas condicións establecidos na ordenanza reguladora deste. Estas persoas teñen a consideración de suxeitos pasivos da taxa. A prestación deste servizo constitúe o feito impoñible desta taxa. Para determinar a capacidade económica das persoas usuarias do servizo estarase ao disposto na Ordenanza municipal do servizo de comedor a domicilio do concello da Baña. Artigo 3.–Base impoñible e cota tributaria. A base impoñible desta taxa está constituída polos menús administrados á persoa usuaria. Para aplicar as tarifas do artigo 4 seguinte, establécese o prezo do menú en 8,50 €, revisable anualmente segundo o índice anual de prezos ao consumo. A cota tributaria establécese aplicándolle ao prezo unitario por menú establecido no parágrafo anterior os coeficientes fixados no artigo seguinte, en función da capacidade económica da persoa beneficiaria. Artigo 4.–Contía. A contía da taxa regulada será a fixada nas tarifas contidas no artigo 16 da Ordenanza reguladora do servizo de comedor a domicilio do concello da Baña, que se reproducen a continuación: Artigo 5.–Normas de xestión. a) As persoas interesadas na prestación do servizo ao que se refire esta ordenanza deberán presentar no Departamento de Servizos Sociais do Concello a solicitude segundo o establecido na Ordenanza reguladora do servizo de comedor a domicilio. b) As cantidades esixibles de acordo coa tarifa liquidaranse polo servizo prestado, e serán irredutibles por períodos mensuais. Disposición final. Esta ordenanza entrará en vigor unha vez que transcorran 15 días tras a súa publicación definitiva no Boletín Oficial da Provincia da Coruña, tal como se establece nos artigos 65.2 e 70.2 da Lei 7/1985, do 2 de abril, reguladora das bases de réxime local (BOE núm.80, de 3 de abril de 1985).” A Baña, 13 de setembro de 2013. O alcalde José Andrés García Cardeso